open-index/open-wikipedia-markdown huggingface dataset:
George Jacob Koovakad

Mons. **George Jacob [[kardinál]] Koovakad** (* 11. august 1973, Chethipuzha, India) je indický rímskokatolícky duchovný kňaz, biskup, kardinál a prefekt Dikastéria pre medzináboženský dialóg. V rokoch 2020 až 2025 pracoval v kanceláriách Štátneho sekretariátu Svätej stolice, kde bol zodpovedný za organizovanie zahraničných ciest pápeža Františka. V rokoch 2006 až 2020 počas pôsobenia v diplomatických službách Svätej stolice plnil úlohy vo viacerých krajinách.

Pápež František ho vymenoval za kardinála 7. decembra 2024. Za titulárneho arcibiskupa ho vymenoval 25. októbra 2024 a vysvätený bol 24. novembra 2024.

## Život
Narodil sa 11. augusta 1973 v Chethipuzha, mestskej štvrti v obci Changanacherry, Kerala.

Arcibiskup Joseph Powathil ho 24. júla 2004 vysvätil za kňaza Syromalabarskej katolíckej archieparchie Changanacherry. Počas obdobia pôsobil ako pomocný vikár kostola Panny Márie, Parel, Changanacherry.

Po presťahovaní do Ríma získal v roku 2006 doktorát z kánonického práva na Pápežskej univerzite Svätého Kríža s prácou na tému „*Povinnosť chudoby pre svetských klerikov v kódexoch kánonického práva*“.

Po absolvovaní prípravného programu na Pápežskej cirkevnej akadémii nastúpil v roku 2006 do diplomatických služieb Svätej stolice. Pracoval na nunciatúre v Alžírsku, v rokoch 2009 až 2012 pôsobil ako sekretár nunciatúry v Južnej Kórei a od roku 2012 v Iráne do roku 2014 a ako radca nunciatúr v Kostarike od roku 2014 do 2018 a vo Venezuele od roku 2018 do roku 2020. Dňa 1. októbra 2014 mu bol udelený titul kaplán Jeho Svätosti a 13. decembra 2019 titul Čestný prelát Jeho Svätosti.

V júli 2020 sa pripojil k zamestnancom Štátneho sekretariátu a od roku 2021 zorganizoval niekoľko pápežských ciest vrátane návštev Kanady, Konžskej demokratickej republiky a Južného Sudánu, ako aj dlhú cestu do Indonézie, Papuy Novej Guiney, Východného Timoru a Singapuru.

## Biskup
Pápež František vymenoval ho 25. októbra 2024 za titulárneho arcibiskupa chaldejského Nisibisu. Prijal biskupskú konsekráciu 24. novembra 2024 v katedrále Changanassery od hlavného arcibiskupa Raphaela Thattila.

## Kardinál
Dňa 6. októbra 2024 pápež František oznámil, že má v úmysle vymenovať ho za kardinála 8. decembra, ktorý sa neskôr zmenil na 7. decembra.

Pápež František ho 7. decembra 2024 vymenoval za kardinála a za člena rádu kardinálov diakonov a udelil mu diakoniu Sant'Antonio di Padova a Circonvallazione Appia.

Na miesto červeného biretu, ktorý dostali noví kardináli latinského obradu, položil pápež František Koovakadovi na hlavu čierno-červenú šašku. Šašku bežne používajú iné cirkvi východosýrskej tradície, ako napríklad Chaldejská katolícka cirkev.

11. januára 2025 bol vymenovaný za člena Dikastéria pre východné cirkvi.

Pápež František ho 24. januára 2025 vymenoval za prefekta Dikastéria pre medzináboženský dialóg.

## Referencie

## Pozri aj
* Zoznam žijúcich kardinálov
* Zoznam kardinálov vymenovaných pápežom Františkom

## Iné projekty

## Zdroj

Kategória:Indickí kardináli
Kategória:Indickí rímskokatolícki arcibiskupi
Kategória:Vatikánski diplomati
Kategória:Prefekti Dikastéria pre medzináboženský dialóg
Nick Carter (postava)

**Nick Carter** je fiktívny detektív, ktorý sa prvýkrát objavil v románoch koncom 19. storočia. Postavu stvoril americký autor John Russell Coryell.

## Literárne zobrazenie
Postava sa prvýkrát objavila v príbehu „The Old Detective's Pupil“ publikovanom v roku 1886 v New York Weekly. Postavu ďalej rozvíjali Frederic Van Rensselaer Dey, ktorý od roku 1892 do roku 1913 napísal asi 500 noviel s Carterom. Mnohí ďalší autori, medzi nimi patri napríklad Johnston McCulley (tvorca postavy Zorro) a Martin Cruz Smith, písali príbehy a novely Nicka Cartera a publikovali ich anonymne. Časopisy *Nick Carter Detective Library* a *Nick Carter Weekly* zaznamenávali činy postavy. V prvých príbehoch bol Carter čisto americký, mladistvý, idealistický a šikovný majster v maskovaní. Koncom 60. rokov 20. storočia autori príbehov Nicka Cartera drasticky prepracovali charakter postavy. Carter bol popisovaný ako drsný, násilný protagonista série. Okrem toho, že sa táto postava objavila v komiksoch, animovaných filmoch a rôznych hraných filmoch, bola hlavnou témou dlhotrvajúcej rozhlasovej drámy *Nick Carter, Master Detective* (19431955; pôvodne s názvom *The Return of Nick Carter*).

## Filmy
* 1939: *Nick Carter, Master Detective*
* 1940: *Sky Murder*
* 1940: *Phantom Raiders*
* 1964: *Nick Carter va tout casser*
* 1965: *Nick Carter et le trèfle roug*
* 1972: *Adventures of Nick Carter*

## Galéria

Súbor:A Great Conspiracy by Nicholas Carter.jpg
Súbor:Nick Carter le roi des détectives.jpg
Súbor:New Nick Carter Weekly 563 - The Great Spy System.jpg


## Referencie

## Iné projekty

## Externé odkazy
* Nick Carter Fantastic Fiction

## Zdroj

Kategória:Fiktívne postavy
Kategória:Filmové postavy
Kategória:Literárne postavy
Spaghetti aglio e olio

náhľad|Spaghetti aglio e olio
**Spaghetti aglio e olio** () je tradičné talianske cestovinové jedlo pôvodom z Neapola.

Cesnak sa podľa receptu nechá speniť na olivovom oleji, niekedy s pridaným sušeným čili. Tento ochutený olivový olej sa premieša so špagetami, pecorinom, hoci podľa tradičných receptov sa syr nepridáva.

## Literatúra
* 

## Iné projekty

## Externé odkazy
* Video s profesionálnym kuchárom pripravujúcim spaghetti aglio e olio

## Zdroj

Kategória:Talianska kuchyňa
Kategória:Špagety
Železničná stanica Burgdorf Steinhof

**Železničná stanica Burgdorf Steinhof** () je železničná stanica v meste Burgdorf, vo švajčiarskom kantóne Bern. Ide o medzizastávku liniek tratí štandardného rozchodu Burgdorf – Thun a Solothurn – Langnau spoločnosti BLS AG.

## Spoje
Nasledujúce spoje zastavujú v Burgdorfe:
* S-Bahn v Berne
** /: polhodinové spoje do Thunu a hodinové spoje do Langnau i.E. alebo Sumiswald-Grünenu.
** : hodinové spoje medzi Thunom a Solothurnom.
** : obmedzený spoj do Konolfingenu alebo Thunu.

## Referencie

## Iné projekty

## Zdroj

Kategória:Železničné stanice vo Švajčiarsku
Dorfbach Oberburg

**Dorfbach Oberburg** alebo len **Dorfbach** je prítok rieky Emme v kantóne Bern vo Švajčiarsku, ktorého dĺžka je 11,97 km. Jeho horný tok sa nazýva aj **Biembach** a pramení v lese v lokalite Egggraben, ktorá sa nachádza v katastrálnom území obce Hasle bei Burgdorf. Neskôr 
v obci Oberburg je známy pod názvom **Obenburger Mülibach**. Tam sa doňho vlieva potok Luterbach s Chrouchtalbachom a ďalej je prítok známy ako **Oberburgbach**. Tento názov sa datuje už do 13. storočia a táto časť toku meria 1,5 km. Pri lokalite Oberdorf mesta Burgdorf sa od neho odčleňuje potok Wöschhüslibach, ktorý sa vlieva do Mülibachu. Oberburgbach sa v burgdorfskej štvrti Schlossmatt stretáva na vodnej križovatke s potokmi Mülibach a Gewerbekanal (odčlenený vodný tok rieky Emme) a prietokom sa bezpečnostným priepadom vlievajú do Kleine Emme, ktorá sa neskôr vlieva do Emme.

## Galéria

Súbor:ObBach.jpg|Miesto vlievania sa Chrouchtalbachu (vľavo) do Oberburger Mülibachu (vpravo) – začiatok Oberburgbachu
Súbor:Wösch3.jpg|Odčlenenie Wöschhüslibachu od Oberburgbachu (rovno a vľavo)
Súbor:WassKreuz1.jpg|Vodná križovatka v Burgdorfe – Oberburgbach (vpravo), Gewerbekanal (rovno) a bezpečnostný priepad do Kleine Emme (vpravo)


## Referencie

## Zdroje
* Dorfbach Oberburg na schweizerfluss.ch (po nemecky)
* Dorfbach Oberburg na angelns-fischen.ch (po nemecky)

Kategória:Potoky vo Švajčiarsku
Kategória:Bern (kantón)
Formula 1 v roku 1999

**Sezóna 1999** bola 50. ročníkom majstrovstiev sveta jazdcov a 42. ročníkom šampionátu konštruktérov Formuly 1. Kalendár pretekov obsahoval 17 Veľkých cien. Sezóna sa začala Veľkou cenou Austrálie 7. marca a skončila sa Veľkou cenou Japonska 31. októbra 1999. 

Majstrom sveta sa stal druhýkrát po sebe Mika Häkkinen. Bol to zároveň jeho posledný titul.

Svoj deviaty titul medzi konštruktérmi si vybojoval tím Ferrari, ktorý tak čakal od roku 1983.

## Zloženie tímov

## Kalendár

### Zmeny kalendára

* Veľká cena Malajzie bola pridaná do kalendára na novovybudovanom okruhu  Sepang International Circuit.
* Preteky na Nürburgringu sa opäť konali pod názvom Veľká cena Európy, pričom v sezóne 1997 a 1998 sa konali pod názvom Veľká cena Luxemburska.

## Výsledky a umiestnenie

### Výsledky veľkých cien

### Bodovací systém
Body sa udeľovali prvým šiestim najlepšie klasifikovaných jazdcov. Body sa udeľujú za každé preteky podľa nasledujúceho systému:

### Majstrovstvá sveta jazdcov

### Majstrovstvá sveta konštruktérov

## Referencie


1999
Kategória:Šport v 1999
Ella Purnellová

**Ella Summer Purnellová** (* 17. september 1996, Londýn, Anglicko, Spojené kráľovstvo) je anglická herečka.

## Detstvo

Purnellová sa narodila 17. septembra 1996 v oblasti Whitechapel v Londýne a vyrastala v Bethnal Green. Zúčastňovala sa týždenných hodín na Sylvia Young Theatre School, kde študovala herectvo, spev a tanec. 

## Kariéra

Purnellová začala svoju kariéru ako trinásťročná, keď bola obsadená do produkcie *Oliver!* v londýnskom Theatre Royal, Drury Lane v roku 2009. O rok neskôr, získala úlohu mladšej verzie postavy Keiry Knightley vo filme *Neopúšťaj ma*. 

V rokoch 2014 si zahrala vo filmoch *[[Vládkyňa zla]]* a *WildLike*. Svoju hereckú kariéru na istý čas prerušila a k herectvu sa vrátila v roku 2016, keď jej bola ponúknutá úloha vo filme Tima Burtona, *Domov pre neobyčajné deti slečny Peregrinovej*. O rok neskôr, stvárnila vedľajšiu úlohu vo filme *Churchill*. 

Od roku 2021 účinkuje v televíznom seriáli *[[Yellowjackets]]*. V roku 2024 sa pripojila k hereckému obsadeniu ako Walton Goggins, Kyle MacLachlan a 
Aaron Moten v televíznom seriáli *Fallout*. V rovnakom roku stvárnila hlavnú postavu v čiernej komédii *Sweetpea*, kde si za svoj herecký výkon získala uznanie kritikov. 

## Súkromný život

Purnellová žije striedavo v Londýne a Los Angeles. Od júna 2022 je vo vzťahu s hudobníkom Maxom Bennettom Kellym. Vie hrať na klavíri.

### Aktivizmus
V roku 2016 spoluzaložila organizáciu Educate2Eradicate, ktorá bojuje proti násiliu založenému na cti a núteným detským manželstvám.

## Iné projekty

## Externé odkazy
* 
* 

## Zdroj

Kategória:Anglické divadelné herečky
Kategória:Anglické filmové herečky
Kategória:Anglické dabingové herečky
Kategória:Anglické televízne herečky
Hyperfaktoriál

V matematike, presnejšie v teórii čísel, sa pojmom **hyperfaktoriál** prirodzeného čísla n označuje súčin (produkt)  mocnín všetkých čísel od n^n po 1. Hyperfaktorál sa zvyčajne označuje ako H(n). Napríklad

H(5) = 5^5 \cdot 4^4 \cdot  3^3 \cdot 2^2 \cdot 1^1 
= 3125 \cdot 256 \cdot 27 \cdot 4 \cdot 1
= 86400000
  .

Hyperfaktoriál študoval už začiatkom 19. storočia švajčiarsky matematik Hermann Kinkelin a anglický matematik James Whitbread Lee Glaisher.

### Definícia
Hyperfaktoriál  je definovaný ako

\begin{align}
H(n) &= \prod^n_{i=1} i^i  = n^n \cdot (n-1)^{n-1} \cdot \dots \cdot 2^2 \cdot 1^1  \\
     &= n^n H(n-1) \\
\end{align}.

kde n \in \{0, \mathbb N\}.

Hyperfaktoriál čísla 0 je podľa obvyklej konvencie pre prázdny súčin definovaný ako H(0) = 1.

## Referencie

## Pozri aj
* Faktoriál
* Superfaktoriál

Kategória:Postupnosti čísel
Kategória:Kombinatorika
Oberburg

**Oberburg** môže byť:

* obec v kantóne Bern vo Švajčiarsku, pozri Oberburg (Švajčiarsko)
* nemecký názov slovinského mesta Gornji Grad
* hrad na kopci v Porýní-Falcku v Nemecku, pozri Oberburg (Kobern)
*mestská časť obce Vöhl, pozri Oberburg (Vöhl)
*časť trhovej obce Markt Rettenbach v Bavorsku, pozri Oberburg (Markt Rettenbach)
*lokalita trhovej obce Eberndorf v Korutánsku, pozri Oberburg (Eberndorf)
Konopáč

**Konopáč** () je rod zastupujúci jednoročné aj trvalé rastliny z čeľade astrovité (*Asteraceae*). Taxonomicky je tento rod súčasťou tribusu *[[Eupatorieae]]* v podčeľadi astrovaté (*Asteroideae*). Jeho prirodzený areál zahŕňa oblasti Eurázie, Ameriky a severozápadnej Afriky.

## Opis
Druhy rodu konopáč sú jednoročné aj trváce byliny. Byľ je priama, zvyčajne nerozkonárená, husto listnatá, vysoká 30 až 200 cm. Mnohé z tropických druhov sa vyskytujú aj ako kry alebo stromy.

Listy sú zvyčajne protistojné (niekedy striedavé, zriedka v praslene), stopkaté alebo sediace. Čepeľ je nedelená, perovito delená alebo trojdielna, niekedy perovito alebo dlaňovito laločnatá. Segmenty sú obrátene kopijovité až vajcovité, na báze zúžené, hrubo pílkovité, niekedy perovito vrúbkované, na líci holé, chlpaté alebo žliazkaté.

Súkvetia sú v chocholíkoch alebo riedkych až hustých metlinách. Zákrov je kužeľovitý až elipsovitý s priemerom 1 až 5 mm. Zákrovné listene sú trvalé, v počte 7 až 15, usporiadané v dvoch až štyroch a viac radoch. Zvyčajne sú zelené, elipsovité, kopijovité, podlhovasté alebo obrátene vajcovité, zvyčajne žliazkaté, zriedkavo lysé. Lôžko úboru je ploché alebo vypuklé. Päťcípa koruna je zvyčajne biela, ružová, zriedka aj fialová a modrá s lievikovitým až zvončekovitým hrdlom.

Plodmi sú hnedé až čierne nažky s 5 rebrami, zvyčajne lysé alebo žliazkaté. Belavý chocholec je trvalý, jednoradový a tvorí ho 20 až 50 jednoduchých štetiniek.

## Rozšírenie
Areál rozšírenia zástupcov rodu konopáč zahŕňa mierne a subtropické oblasti Eurázie a severozápadnú Afriku. Na západnej pologuli sa vyskytuje od Kanady, cez Mexiko a Brazíliu po Paraguaj. Na Slovensku sa prirodzene vyskytuje iba jediný zástupca tohto rodu – konopáč obyčajný (*Eupatorium cannabinum*). Viaceré druhy sa pestujú ako okrasné rastliny a mnohé sa využívajú aj v ľudovom liečiteľstve.

## Druhy
V rámci rodu eviduje databáza semenných rastlín POWO tieto súčasné druhy a krížence:

## Referencie

## Iné projekty

Kategória:Flóra na Slovensku
Kategória:Astrovité
Kategória:Astrovaté
Salatínsky potok (prítok Ľupčianky)

**Salatínsky potok** je vodný tok v Nízkych Tatrách na území okresu Liptovský Mikuláš. Je to ľavostranný prítok Ľupčianky s dĺžkou približne 4,3 km a je tokom IV. rádu. Preteká územím Národného parku Nízke Tatry.

## Priebeh toku
Potok pramení v severozápadnej časti Nízkych Tatier, v geomorfologickom podcelku Ďumbierske Tatry a ich časti Salatíny, na severovýchodnom úbočí Salatína (), v nadmorskej výške približne 

Potok pramení v zalesnenej oblasti, v závere doliny, pod hrebeňom vedúcom zo Salatína na Salatínku (). Od prameňa tečie severným smerom, pričom vytvára východnú hranicu národnej prírodnej rezervácie Salatín. Dolinu zovierajú výrazné hrebene, vedúce zo Salatína severným smerom na Malý Salatín () a Sliačsku Maguru (), resp. severovýchodným smerom cez Salatínku () na Šlosiar (). Preto má potok iba krátke prítoky. Na dolnom toku sa stáča na severovýchod a na okraji Národného parku Nízke Tatry vteká do Ľupčianskej doliny, kde sa v nadmorskej výške približne  vlieva ľavostranne do Ľupčianky. Potok patrí do povodia rieky Váh.  

Potok pramení a preteká iba katastrálnym územím obce Partizánska Ľupča v okrese Liptovský Mikuláš v Žilinskom kraji.

## Referencie

## Pozri aj
* Nízke Tatry, Ďumbierske Tatry
* Salatíny

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Nízkych Tatrách
Kategória:Povodie Váhu
Kategória:Vodné toky v okrese Liptovský Mikuláš
SOR EBN 9,5

**SOR EBN 9,5** je elektrobus českého výrobcu SOR Libchavy, vyrábaný od roku 2016. Jeho vývoj sa začal na prelome rokov 2008 a 2009. Dodávateľom elektrických zariadení je spoločnosť Cegelec, ktorá ďalej používa aj subdodávateľov.

## Popis
Dĺžka autobusu je 9790 mm, šírka 2525 mm a výška 2 920 mm a prevádzková hmotnosť 9600 kg. Poskytuje 26 miest na sedenie a 43 na státie. Autobus je dvojdverový, nízkopodlažný, no v zadnej časti má schodíky. Má mechanickú plošinu pre nástup vozíčkarov alebo kočíkov, pre ktorých je vyhradené jedno miesto. Vozidlá majú novo riešené okná a reklamné plochy a nový sendvičový strop. Osvetlenie zabezpečuje LED technológia, klimatizovaný je iba priestor vodiča, no na kúrenie je možné využiť i naftový výhrevník. 

Batérie sú umiestnené v zadnej časti, rovnako ako v predchádzajúcich modeloch značky. Do príslušenstva patrí aj nabíjačka, pripojiteľná na bežnú sieť s napätím 230/400 V. Elektrobus má rotačný elektrický motor s výkonom od 120 do 180 kW a na jedno nabitie prejde v závislosti od profilu trasy a zaťaženia 140 až 160 kilometrov. Lítiovo-ionové batérie majú 180 článkov a kapacitu 172 kWh.h

## Referencie


## Externé odkazy
* Ing. Jan Černý, hlavný konštruktér SOR, Ing. Lukáš Pech: Elektromobilita v městské hromadné přepravě osob – Elektrobusy – hromadné dopravní prostředky pro 21. století, prezentácia v pdf, str. 59 

## Iné projekty

## Zdroj
* 

Kategória:Autobusy SOR
Suchý potok (prítok Syrového potoka)

**Suchý potok** je potok v severovýchodnej časti okresu Sobrance. Je to ľavostranný prítok Syrového potoka, má dĺžku 4,9 km a je tokom XI. rádu.

Pramení vo Vihorlatských vrchoch,  na severovzápadnom svahu Bačkajovského vrchu () v nadmorskej výške približne 

Od prameňa tečie na severozápad v úzkej doline v lesnom extraviláne obce Koňuš a potom veľkým oblúkom mení smer na západ. Následne sa dvakrát esovito stáča a vstupuje do Východoslovenskej pahorkatiny. Napokon sa východne od obce Koňuš v nadmorskej výške približne  vlieva do Syrového potoka.

## Referencie

Kategória:Potoky na Slovensku
Kategória:Povodie Laborca
Kategória:Povodie Uhu
Kategória:Vodné toky v okrese Sobrance
Kategória:Vodné toky vo Vihorlatských vrchoch
Kategória:Vodné toky vo Východoslovenskej pahorkatine
Kategória:Koňuš
Snovačka

**Snovačka** môže byť:
* pracovníčka zaoberajúca sa snovaním, pozri pod snovanie
* v zoológii:
** príslušník hmyzieho radu snovačky - pozri nižšie
** slovenský názov niektorých rodov z hmyzieho radu snovačky (Embioptera), napr. rodov *Embia* a *Haploembia*, pozri napr. Embia a Haploembia
** slovenský názov niektorých rodov z pavúčej čeľade snovačkovité/pradiarkovité/spriadačkovité (Theridiidae), napr. rodov *Latrodectus* (=*Lathrodectes*), *Enoplognatha*, *Steatoda*, *Anelosimus*, *Theridion*, synonymá: pradiarka, spriadačka , pozri pod snovačkovité

**Snovačky** môže byť:
* množné číslo slova snovačka -  pozri vyššie
* slovenský názov hmyzieho radu Embioptera/Embio(i)dea/Embiodia (ktorý je v niektorých systémoch jediným radom nadradu Embioidea a ktorý v starších systémoch pozostával len z čeľade snovačkovité - Embiidae), synonymum: snovačkotvaré, pozri snovačky (rad)

## Poznámka


## Odkazy
Emme

**Emme** je rieka vo Švajčiarsku. Pramení v Alpách medzi vrchmi Hohgant a Augstmatthorn v kantóne Bern. Rieka Emme je dlhá 80 km a tečie cez údolie Emmental. Medzi obcami Zuchwil a Luterbach sa vlieva do rieky Aare. Povodie rieky má , priemerný prietok v ústí približne 20 m³/s, no maximálny prietok môže dosiahnuť až 500 m³/s.

Emme je známa náhlymi prívalmi vody. Príbeh Jeremiasa Gotthelfa s názvom *Die Wassernot im Emmental* pôsobivo opisuje veľkú a ničivú povodeň, ku ktorej došlo 13. augusta 1837. Táto a ďalšie povodne viedli v 19. storočí k vybudovaniu mnohých kanálov a priehrad.

Prítokmi rieky Emme sú rieky Ilfis a Limpach.

## Pozri aj
*Emmental
*Kleine Emme
*Dorfbach Oberburg

## Zdroj

Kategória:Rieky vo Švajčiarsku
Kategória:Bern (kantón)
Kategória:Povodie Rýna
Ráchel Šoltésová

Mgr. art. **Ráchel Šoltésová** (* 25. december 1997, Brezno) je slovenská divadelná a televízna herečka známa predovšetkým úlohami v televíznych seriáloch.

## Životopis
Absolvovala štúdium herectva na Vysokej škole múzických umení v Bratislave.

V roku 2020 stvárnila postavu stredoškolskej študentky v komediálnom rodinnom seriáli *[[Pán profesor]]* z produkcie TV Markíza, následne účinkovala v seriáloch *[[Šťastná rybka]]* (TV JOJ), *[[Druhá šanca (seriál z roku 2022)|Druhá šanca]]* (Markíza), *[[Dunaj, k vašim službám]]* (Markíza) a v roku 2025 stvárnila postavu učiteľky Táne Kollárovej v retroseriáli *[[Sľub (seriál)|Sľub]]* z prostredia 80. rokov (Markíza).

Účinkovala tiež v divadelných inscenáciách *Ruské denníky*, *Scény zo života režiséra* (SND) a *Ujo Vankúšik* (Aréna).

V roku 2025 bola jednou zo súťažiacich v desiatej sérii súťažnej tanečnej relácie *[[Let’s Dance (slovenský televízny program)|Let’s Dance]],* kde skončila na 3. mieste*.*

## Osobný život
Od roku 2023 je vydatá za stomatológa Lukáša Plevu, s ktorým vychovávajú syna Jakuba (* 2023).

## Filmografia
* 2020: *[[Pán profesor]]* (Rebeka)
* 2021: *[[Delukse]]* (S02E07)
* 2022: *[[Šťastná rybka]]*
* 2022: *[[Druhá šanca (seriál z roku 2022)|Druhá šanca]]* (Soňa Petricová, S01E01 – 02)
* 2023: *[[Dunaj, k vašim službám]]* (Kristína)
* 2025: *[[Sľub (seriál)|Sľub]]* (Táňa Kollárová)

## Referencie

## Iné projekty

## Externé odkazy
* 
* 
* Ráchel Šoltésová: Pohľady a dotyky počas natáčania scén pri tyči neboli príjemné, ale bola to skvelá herecká skúška – rozhovor na portáli *Refresher* (2021)
* Svadba, dieťa, byt, do 25-ky som si všetko splnila, hovorí Ráchel Šoltésová zo Sľubu – videorozhovor v denníku *Pravda* (2025)

Kategória:Osobnosti z Brezna
Kategória:Slovenské divadelné herečky
Kategória:Slovenské televízne herečky
Kategória:Absolventi Vysokej školy múzických umení
Ladislav Dubravský

Ing. **Ladislav Dubravský** (* 28. september 1951, Trnava) je slovenský šachový funkcionár a autor. Bol hlavným organizátorom a zakladateľom šachového festivalu Tirnavia. V rokoch 1981 až 1990 bol predsedom šachového oddielu Lokomotíva ŽOS Trnava.

Počas jeho pôsobenia vo funkcii predsedu šachového oddielu sa stala Lokomotíva Trnava majstrom Československa v súťaži družstiev (1986), iba ako druhý slovenský klub po Slovane Bratislava. Viedol profesionálny oddiel, ktorý pravidelne organizoval medzinárodný šachový festival Tirnavia. V najúspešnejšom roku 1988, konanom aj pri príležitosti osláv 750. výročia povýšenia Trnavy na slobodné kráľovské mesto, sa v rámci konaných 10 turnajov odohral aj superveľmajstrovský turnaj 12 kategórie FIDE s účasťou 4 hráčov prvej 50-tky sveta. V rokoch 1979 až 1989 sa odohralo na Slovensku 23 veľmajstrovských turnajov, pričom len v samotnej Trnave ich bolo 13. V roku 1979 to bol vôbec prvý veľmajstrovský turnaj na Slovensku v povojnovej histórii Slovenska.

## Publikácie
* L. Dubravský: *100 rokov šachu v Trnave*, ISBN 9788057051046.

## Referencie

Kategória:Narodenia 28. septembra
Kategória:Narodenia v 1951
Kategória:Šachoví funkcionári
Kategória:Osobnosti z Trnavy
Gainsbourg

***Gainsbourg*** () je francúzsky životopisný film, ktorý mal premiéru na začiatku roka 2010. Film režiséra Joanna Sfarsa sa zameriava na biografiu francúzskeho speváka Serge Gainsbourga. Do hlavnej úlohy bol vybratý Éric Elmosnino.

## Dej
Malý židovský chlapec menom Gainsbourg sa pomaly presádza v Paríži okupovanom Nemcami. Hanblivý mladý básnik opúšťa svoj domov, aby oslnil rôznorodé kabarety 60. rokov. Je to „hrdinský život“, v ktorom sa strieda láska k hudbe a jeho rôznorodé romantické príbehy. Osud ho ale nakoniec spojí s Jane Birkin, ktorá je tiež speváčkou.

## Herecké obsadenie
* Éric ElmosninoSerge Gainsbourg
* Lucy GordonJane Birkin
* Laetitia CastaBrigitte Bardot
* Doug Jones„Ksicht“, Gainsbourgov dvojník
* Anna MouglalisJuliette Gréco
* Mylène JampanoïBambou
* Sara ForestierFrance Gall
* Orphée SilardLiliane Ginsburg, Charlotte Gainsbourg
* Joann SfarGeorges Brassens
* Philippe KaterineBoris Vian
* Deborah GrallLise Levitzky
* Yolande MoreauFréhel

## Fakty a zaujímavosti
* Rozpočet filmu bol stanovený na 16 304 796 €.
* Na území Francúzska videlo snímku 1 199 451 divákov.
* Filmové dielo bolo nominované v ôsmych kategóriách s čoho tri vyhralo.
* Jednou z myšlienok režiséra bolo zveriť úlohu Sergea Gainsbourga hercovi Mathieu Amalricovi (ktorý prešiel testami), no pre hercovu prílišnú známosť sa vzdal tejto možnosti.
* Tvorcovia sa museli stretnúť so 400 mladými herečkami medzi Francúzskom a Veľkou Britániou, kým sme našli tú, ktorá by hrala Jane BirkinLucy Gordon.

## Referencie

## Externé odkazy
* 
* 
* 
* 

Kategória:Filmy podľa názvu
Kategória:Filmy z 2010
Kategória:Francúzske biografické filmy
Kategória:Francúzske filmy inšpirované skutočnou udalosťou
Leo Woodall

**Leo Vincent Woodall** (* 14. september 1996, Londýn, Anglicko, Spojené kráľovstvo) je anglický herec, známy z televíznych seriálu ako *[[Biely lotos]]* (2022) a miniseriálu *One Day* (2024).

## Detstvo
Woodall sa narodil v západnom Londýne a pochádza z hereckej rodiny. Pôvodne sa chcel venovať športu, ale rozhodol sa venovať herectvu po tom, čo videl sériu *Peaky Blinders*. V roku 2019 ukončil bakalárske štúdium herectva na Arts Educational School (ArtsEd).

## Kariéra
V roku 2019 hosťoval v telenovele BBC, *One Holby City*. V lete toho istého roka bol vybraný do pripravovaného filmu *Nomad* spomedzi 28 000 uchádzačov.

Účinkoval v televíznom seriáli *Vampire Academy* v roku 2021. O rok neskôr sa pripojil k druhej sérii antológie HBO *[[Biely lotos]]*.

V roku 2024 získal svoju prvú hlavnú úlohu po boku Ambiky Mod v miniseriály *One Day*. Za svoj herecký výkon si Woodall vyslúžil veľké uznanie.

V máji 2024 sa pripojil k natáčaniu filmu *Bridget Jones: Mad About the Boy* po boku Renée Zellweger, ktorý by mal mať premiéru v roku 2025. V rovnakom roku bude mať premiéru aj film *Nuremberg*, kde hrá Woodall po boku hercov ako Rami Malek a Russell Crowe. V januári 2025 mal tiež premiéru televízny seriál *Cieľ číslo jeden*, kde hrá Woodall hlavnú úlohu.

## Iné projekty

## Externé odkazy
* 
* 

## Zdroj

Kategória:Anglickí filmoví herci
Kategória:Anglickí televízni herci
Kategória:Osobnosti z Londýna
Edith Piaf (film)

***Edith Piaf*** () je francúzsko-britsko-český životopisný film, ktorý mal premiéru 14. februára 2007. Film režiséra Oliviera Dahana sa zameriava na biografiu francúzskej speváčky Edith Piaf. Do hlavnej úlohy bola vybratá Marion Cotillard.

## Dej
Od detstva až po jej slávu, od víťazstiev po úpadky, z Belleville do New Yorku, film popisuje výnimočnú cestu Edith Piaf. Prostredníctvom osudu, ktorý je neuveriteľnejší ako román, spoznávame dušu umelkyne a srdce ženy. Intímna, intenzívna, krehká a nezničiteľná, oddaná svojmu umeniu, Piaf je jednou z najznámejších francúzskych speváčok.

## Herecké obsadenie
* Marion CotillardÉdith Piaf
* Jean-Pierre MartinsMarcel Cerdan
* Gérard DepardieuLouis Leplée
* Clotilde Couraumatka Annetta Maillard
* Jean-Paul Rouveotec Louis Gassion
* Caroline SilholMarlène Dietrich
* Alban CastermanCharles Aznavour

## Fakty a zaujímavosti
* Vo Francúzsku videlo snímku 5 242 769 osôb.
* Natáčanie prebiehalo od januára do júna 2006 v Paríži, Pontoise, na letisku Paris-Le Bourget a v Prahe.
* Po získaní ceny za najlepšiu herečku v hlavnej úlohe na Zlatých glóbusoch 2008 získala Marion Cotillard postupne cenu Bafta, Césara, Oscara či Českého leva za najlepší výkon a za skvelú interpretáciu Edith Piaf.

## Referencie

## Externé odkazy
* 
* 
* 
* 
* Fotogaléria filmu

Kategória:Filmy podľa názvu
Kategória:Filmy z 2007
Kategória:Francúzske biografické filmy
Kategória:Francúzske filmy inšpirované skutočnou udalosťou
CTR

**CTR** môže byť:

* francúzske kinematografické postprodukčné centrum, pozri CTR (spoločnosť)
* skratka pre štvrtú videohru od štúdia Naughty Dog, pozri Crash Team Racing
* česká holdingová spoločnosť, pozri CTR group
Astrovka

**Astrovka** () je monotypický rod z čeľade astrovité (*Asteraceae*). Taxonomicky je tento rod radený do tribusu *[[Astereae]]* v podčeľadi astrovaté (*Asteroideae*).

Jediným zástupcom tohto rodu je druh **astrovka čínska** (), s prirodzeným areálom od južného Ruska po Ruský Ďaleký východ a Čínu.

## Opis
Astrovka čínska je jednoročná (vzácne dvojročná) bylina s krátkym kolovitým, bohato rozkonáreným koreňom. Byľ je priama, jednoduchá alebo málo rozkonárená, plytko pozdĺžne ryhovaná, svetlozelená až červenkastá, roztrúsene drsne chlpatá až žliazkatá, dlhá 25 až 100 cm.

Listy sú striedavé, smerom nahor sa zmenšujúce. Čepeľ je na báze zúžená, klinovitá, na okraji a na rube na žilách krátko chlpatá. Dolné byľové listy (v čase kvitnutia zvyčajne uschnuté) sú stopkaté, čepeľ je podlhovasto vajcovitá, na okraji hrubo zúbkatá. Stredné listy sú krátko stopkaté, stopka je krídlatá, čepeľ je vajcovitá až podlhovasto kopijovitá, na okraji nepravidelne hrubo zúbkatá, horné listy sú sediace, čepeľ je úzko kopijovitá, hrubo zúbkatá až celistvookrajová.

Úbory sú jednotlivé, lúčovité, dlho stopkaté, s priemerom 40 až 120 mm. Zákrov je pologuľovitý, dvojradový až trojradový, vonkajšie zákrovné listene sú bylinné, kopijovité, na okraji dlho brvité, vnútorné zákrovné listene sú podlhovasté, tupé, blanité, holé. Lôžko úboru je ploché až mierne vypuklé, jamkaté, bez plievok. Lúčovité kvety  sú piestikovité, v počte 15 až 40, v jednom alebo dvoch radoch, dlhé do 35 mm, červenofialové. Rúrkovité kvety sú obojpohlavné, početné, zvončekovité, dlhé do 5 mm, žlté, s päťzubým korunným lemom.

Plodmi sú obrátene vajcovité, pritlačene krátko štetinato chlpaté nažky, dlhé do 3,5 mm, s dvomi výraznými rebrami. Chocholec je chlpový, dvojradový, vnútorný rad tvoria do 5 mm dlhé, biele, opadavé lúče.

## Rozšírenie
Astrovka čínska je východoázijský druh, jej areál sa rozprestiera od juhovýchodného Ruska a severovýchodnej Číny po Kóreu a Japonsko. Sekundárny výskyt je kozmopolitný. Do Európy sa dostala v 18. storočí. Na Slovensku je často pestovaná a prechodne splanieva. Kvitne od júna do októbra.

## Význam a využitie
Astrovka čínska je obľúbená letnička. Bolo vyšľachtených niekoľko stoviek kultivarov s jednoduchými, poloplnými alebo plnými úbormi. Z praktického hľadiska sa rozdeľujú buď podľa výšky na nízke (do 20 až 30 cm), polovysoké (30 až 45 cm) a vysoké (nad 50 cm) alebo podľa začiatku kvitnutia na skoré (jún) a neskoré (august).

## Referencie

## Iné projekty

Kategória:Flóra na Slovensku
Kategória:Astrovité
Kategória:Astrovaté
Kategória:Monotypické rody rastlín
Kategória:Nepôvodné druhy rastlín
Kategória:Okrasné rastliny
Kategória:Rastliny s fialovými kvetmi
Kategória:Rastliny so žltými kvetmi
Kategória:Flóra Ázie
Krámecký potok

**Krámecký potok** je vodný tok v Nízkych Tatrách na území okresu Liptovský Mikuláš. Je to pravostranný prítok Ľupčianky s dĺžkou približne 3,5 km a je tokom IV. rádu. Preteká územím Národného parku Nízke Tatry.

## Priebeh toku
Potok pramení v západnej časti Nízkych Tatier, v geomorfologickom podcelku Ďumbierske Tatry a ich časti Ďumbier., na západnom úbočí vrchu Krámec (), v nadmorskej výške približne 

Potok pramení v zalesnenej oblasti, v závere doliny Veľký Lovnáč. Od prameňa tečie severozápadným smerom, priberajúc kratšie prítoky spod hrebeňa, vedúceho na severne situovanú Vysokú (). Prechádza do časti Salatíny a západným smerom pokračuje k sútoku s významným ľavostranným prítokom zo západnej časti Krámca. Tečie severným úpätím Veľkej Oružnej (), z ktorej svahov priberá posledný významnejší prítok. Na dolnom toku sa stáča na sever a vteká do Ľupčianskej doliny, kde sa v lokalite Lovnáč v nadmorskej výške približne  vlieva pravostranne do Ľupčianky. Potok patrí do povodia rieky Váh.  

Potok pramení a preteká iba katastrálnym územím obce Partizánska Ľupča v okrese Liptovský Mikuláš v Žilinskom kraji.

## Referencie

## Pozri aj
* Nízke Tatry, Ďumbierske Tatry
* Salatíny, Ďumbier

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Nízkych Tatrách
Kategória:Povodie Váhu
Kategória:Vodné toky v okrese Liptovský Mikuláš
Peter Nádasdi

**Peter Nádasdi** (* 27. september 1977, Kráľovský Chlmec) je slovenský herec a spevák.

## Životopis
Vyštudoval herectvo na Vysokej škole múzických umení v Bratislave pod vedením profesorov Martina Hubu a Emílie Vášáryovej. Účinkoval v divadelnej hre *[[Višňový sad]]*, kde stvárnil postavu mladého lokaja Jašu, hral v televíznom seriáli *[[Horská služba (seriál)|Horská služba]]*. V rokoch 2000 až 2003 hral v divadle Thália v Košiciach a od roku 2006 je vedúcim oddelenia kultúry, športu a mládeže v meste Kráľovský Chlmec. Peter Nádasdi je zakladateľ a bývalý spevák skupiny Waterfall. Momentálne spieva so skupinou Semi Holsen.

## Filmografia
### Filmy
* 1998: *[[Knieža (TV film)|Knieža]]* (TV film)
* 2011: *[[Marhuľový ostrov]]*
* 2013: *[[Miluj ma alebo odíď]]*
* 2013: *[[Babie leto (film)|Babie leto]]*
* 2014: *[[Krok do tmy]]*
* 2015: *[[Nebántsvirág]]* (TV film)
* 2018: *[[Dukla 61]]* (TV film)
* 2021: *[[Zátopek]]*
* 2021: *[[Iná svorka]]*
* 2022: *[[Piargy]]*
* 2023: *[[Slúžka]]*
* 2024: *[[MIKI]]*
* 2024: *[[Kavej]]*

### Seriály
* 2010: *[[Nesmrteľní]]* (E04 – „Fejs“)
* 2012: *[[Búrlivé víno]]* 
* 2013: *[[Pravdivé príbehy s Katkou Brichtovou]]*
* 2013: *[[Klan (seriál)|Klan]]*
* 2017 - 2019: *[[Prázdniny (seriál)|Prázdniny]]* (S01E07, S03E09)
* 2020 – 2021: *[[Pán profesor]]* (S01E01–10, S02E01–10, S03E01–10)
* 2021: *[[Iveta (seriál)|Iveta]]* (S01E01)
* 2022, 2024: *[[Nemocnica (seriál)|Nemocnica]]* (S02E01–32, S03E33–72)
* 2023: *[[Kriminálka Kraj]]* (S01E01–08)
* 2023: *[[Einstein]]* (E07 – „Magnetizmus“)
* 2024: *[[Slasti, strasti!]]* (E06 – „Všetko najlepšie / Skúška vernosti“)
* 2024: *[[Policie Hvar]]* (E01–08)
* 2024: *[[Najvyšší čas]]*
* 2025: *[[Sľub (seriál)|Sľub]]* (Milan Roháč)
* 2025: *[[Miša v Košiciach]]*

## Externé odkazy
* 
* 
* Peter Nádasdi na stránke Slovenského filmového ústavu

Kategória:Slovenskí herci
Kategória:Slovenskí speváci
Kategória:Osobnosti z Kráľovského Chlmca
Priesek (les)

**Priesek** je vyrúbaný pás v lesnom poraste. Môže slúžiť na označenie hraníc lesných plôch, na geologické a geodetické prieskumy, kladenie elektrických vedení, potrubí, na ochranu lesa pred šírením požiarov a ďalšie účely.

Protipožiarne prieseky slúžia na zabránenie šírenia požiaru v lese. Ich odporúčaná šírka je do 4 metrov a okrem vodných tokov musia byť prispôsobené k prejazdu hasičskej techniky.

Pri obhospodarovaní veľkých nížinných lesných plôch sa vykonáva výrub a prečistenie takzvaných rozdeľovacích kvartálnych priesekov. Tieto prieseky rozdeľujú les na štvorcové oblasti (kvartály), ktoré sú hospodárskymi jednotkami. Šírka takých priesekov je zvyčajne 2 až 6 metrov, ale niekedy protipožiarne prieseky a prieseky, ktoré slúžia ako cesty, môžu dosahovať šírku 10 metrov a viac.

## Referencie

## Iné projekty

Kategória:Lesníctvo
Ismélia

**Ismélia** () je monotypický rod z čeľade astrovité (*Asteraceae*). Taxonomicky je tento rod radený do tribusu *[[Anthemideae]]* v podčeľadi astrovaté (*Asteroideae*).

Jediným zástupcom tohto rodu je druh **ismélia pestrá** (), pôvodná iba v Maroku.

## Opis
Ismélia pestrá je jednoročná, holá alebo riedko chlpatá bylina s kolovitým a rozkonáreným koreňom. Byľ je priama, zvyčajne od dolnej tretiny rozkonárená, na priereze zaoblene päťhranná, pozdĺžne ryhovaná, holá alebo roztrúsene chlpatá, vysoká 10 až 80 cm.

Listy  sú striedavé, krátko stopkaté až sediace, čepeľ je v obryse podlhovastá až obrátene vajcovitá, jedenkrát až dvakrát perovito strihaná. Svetlozelené úkrojky sú čiarkovité, na vrchole často s krátkym hrotom, holé.

Zložené súkvetie tvorí riedky chocholík. Lúčovité úbory sú dlho stopkaté, s priemerom 35 až 70 mm, stopka je pod úborom slabo zhrubnutá. Zákrov je široko miskovitý, dvojradový alebo trojradový, široký do 25 mm. Zelené zákrovné listene sú v počte 20 až 30. Lôžko úboru je pologuľovité alebo kužeľovité, nahé. Jazykovité kvety sú samičie, v počte 13 až 25. Lúče sú priame, úzko obrátene vajcovité, dlhé do 30 mm, trojfarebné (na báze žlté, v strede červenohnedé, na vrchole biele, žltkasté alebo ružové). Vzácnejšie môžu byť aj jednofarebné, biele alebo žlté. Rúrkovité kvety sú obojpohlavné, mnohopočetné, v spodnej časti purpurové až červené, na vrchole belavé, žliazkato chlpaté.

Plodmi sú hnedé dvojtvaré nažky. Z jazykovitých kvetov sú trojrohé, so širokými bočnými a úzkymi brušnými krídlami, dlhé do 4 mm, nažky z rúrkovitých kvetov sú z bokov silno sploštené, dlhé do 3,5 mm, bez chocholca.

## Rozšírenie
Ismélia pestrá je dekoratívny druh s pomerne malým areálom v severozápadnej Afrike, v Maroku. Sekundárne rastie kozmopolitne. Na Slovensku sa iba pestuje ako obľúbená letnička. Jej splanievanie sa však predpokladá, najmä na opustených plochách v intravilánoch. Kvitne od júna do septembra.

## Referencie

## Iné projekty

Kategória:Flóra na Slovensku
Kategória:Flóra Afriky
Kategória:Astrovité
Kategória:Astrovaté
Kategória:Monotypické rody rastlín
Kategória:Nepôvodné druhy rastlín
Kategória:Rastliny s bielymi kvetmi
Kategória:Rastliny s ružovými kvetmi
Kategória:Rastliny so žltými kvetmi
Centrálna mestská zóna Východ

náhľad|Letecký pohľad na mestskú časť z juhovýchodu
**Centrálna mestská zóna Východ** alebo **Mestská časť 5** je mestská časť a volebný obvod Zvolena. Reprezentuje ju **Výbor mestskej časti** (**VMČ**) **5**

## Zoznam ulíc
1. mája, 9. mája, A. Bernoláka, Bela IV., Bratov Veselovcov, Buzulucká, Družstevná, E. M. Šoltésovej, Elektrárenská, F. Kráľa, Ferjenčíkova, Francisciho, Hurbanova, I. Krasku, J. A. Komenského, J. Bottu, J. C. Hronského, J. Donča, J. G. Tajovského, J. Hollého, J.Jesenského, J. Kalinčiaka, J. Švermu, Jaselská, Kuzmányho nábrežie, L. Novomeského, Ľ. Podjavorinskej, M. Kukučína, Môťovská, Môťovská cesta, P. J. Šafárika, S. Chalúpku, Slnečná, Sokolská, Somolického, Strakonická cesta, Š. Višňovského a Železničná

## Pozri aj
* Železničná stanica Zvolen nákladná stanica
* Dom kultúry ŽSR

## Zdroje
* VMČ 5 Centrálna mestská zóna Východ na zvolen.sk
* Informácie o Zvolene spracované Emou Šimkovicovou 

Kategória:Zvolen
Scott Sports

**Scott Sports SA** je švajčiarsky distribútor a výrobca bicyklov, zimného vybavenia, motoristického vybavenia a športového oblečenia sídliaci v švajčiarskej obci Givisiez, s pobočkami v Európe, Spojených štátoch, Južnej Afrike a Indii.

## História
náhľad|Callum Scotson na Majstrovstvách sveta v cestnej cyklistike do 23 rokov.
V roku 1958 vynašiel Američan Ed Scott lyžiarske palice vyrobené z hliníka. Spoločnosť vyrábala športové vybavenie v mnohých oblastiach. V roku 1970 Scott predal svoje prvé ochranné okuliare pre motokrosových jazdcov.

V roku 1990 spoločnosť predstavila svoje prvé aerodynamické riadidlá na bicykel. Tieto riadidlá použil Američan Greg LeMond pri svojom víťazstve na Tour de France 1989, keď na záverečnej časovke porazil Francúza Laurenta Fignona o vyše minútu. Pred týmto boli riadidlá široko používané v triatlone.

V roku 1991 vyšla z továrne prvá odpružená vidlica s názvom „Unishock“ a rok neskôr Scott predstavil prvý celo-odpružený horský bicykel.

V roku 2001 spoločnosť vyrobila cyklistický rám, ktorý vážil 895 gramov a bol to najľahším dostupným rámom v tom čase.

V roku 2005 spoločnosť zmenila názov z *Scott USA* na *Scott Sports*.

V roku 2011 Scott uviedol na trh svoj rad elektrických bicyklov E-Sub a E-Sportster, ktorý bol v roku 2012 nahradený modelmi E-Venture.

## Výroba a montáž
Cyklistické vybavenie Scott sú navrhnuté spoločnosťou Scott a vyrába sa v Ázii a montáž prebieha v Poľsku. Lyžiarske vybavenie Scott sa vyrábajú v rôznych krajinách v Európe a Ázii.

## Scott Sports a sponzorstvo
[náhľad|Pretekársky bicykel Scott navrhnutý pre [Annemiek Van Vleuten v roku 2020.]]
Patrice Halgand vyhral v roku 2002 10. etapu Tour de France, jazdiaci za tím Jean Delatour, ktorý v tom čase podporoval Scott. Spoločnosť dodávala tímu Michelton-Scott vybavenie až do roku 2020, neskôr sa tím premenoval na Team BikeExchange a distribútorom sa stala spoločnosť Bianchi.

V roku 2014 Scott Sports uzavrela spoluprácu s organizáciou US Military Endurance Sports, aby poskytla cyklistické vybavenie americkému domácemu elitnému cestnému tímu a elitnému triatlonovému tímu.

V roku 2017 spoločnosť sponzorovala tímy a jednotlivcov v rôznych športoch. Jej cyklistická divízia sponzorovala 12 pretekárskych a horských cyklistických tímov. Jeho divízia zimných športov sponzorovala 35 športovcov, a divízia motoristického športu 40 športovcov.

V roku 2022 prešiel Jonas Deichmann na bicykli naprieč Spojenými štátmi z New Yorku do Los Angeles na Scott Addict Gravel HMX. Cesta bola pokusom o svetový rekord a finančnou zbierkou pre World Bicycle Relief.

## Referencie

## Iné projekty

## Externé odkazy
* Oficiálna stránka

Kategória:Podniky vo Švajčiarsku
Kategória:Výrobcovia bicyklov
Kategória:Výrobcovia lyžiarskeho náčinia
Kategória:Podniky založené v 1958
Lex Rhodia de iactu

**Lex Rhodia de iactu** (v preklade: [rodoský] zákon o vyhodenom do mora alebo [rodoský] zákon o vrhu) bola právna úprava (princíp) pôvodom z gréckeho námorného práva na ostrove Rodos, ktorú prevzalo rímske právo a neskôr aj niektoré ďalšie právne poriadky. Podstatou úpravy bolo zdielané riziko nebezpečenstva škody v prípade, ak sa pre odľahčenie lode musel náklad vyhodiť do mora. Lodný kapitán, ktorý sa zaviazal vec dopraviť do cieľa v zmluve o dielo (*[[locatio conductio]]*) tak síce zodpovedal za škodu spôsobenú vyhodením časti nákladu (*[[actio locati]]*), no mal právo požadovať náhradu pomernej časti škody od ostatných osôb, ktorých tovar bol prepravovaný (*[[actio conducti]]*). Princíp sa uplatnil len v prípade prírodného nebezpečenstva (napríklad búrky), ale nie v prípade nebezpečenstva spôsobeného ľudskou činnosťou (napríklad útok pirátov).

V Digesta Iustiniani tvorila jeho úprava celý druhý titul 14. knihy (D. 14,2), ktorý sa nazýval *De lege Rhodia de iactu*.

Právo býva niekedy považované za najstaršiu formu námorného poistenia. Jeho vplyv vidno aj v platnom práve: v medzinárodnom súkromnom práve a v občianskom, respektíve obchodnom práve.

## Referencie

Kategória:Pramene rímskeho práva
Ján Šafin

Prof. ThDr. **Ján Šafin**, PhD. (* 28. november 1967, Sobrance) je slovenský historik (byzantológ), teológ a filozof, vysokoškolský pedagóg a pravoslávny kňaz. Je žiakom prof. Pavla Aleša a prof. Alexandra Avenaria.

Dve funkčné obdobia bol dekanom Pravoslávnej bohosloveckej fakulty Prešovskej univerzity v Prešove. Pôsobí na Katedre cirkevných dejín a byzantológie Pravoslávnej bohosloveckej fakulty PU v Prešove. Je autorom viacerých vedeckých, odborných i popularizačných prác.

Publikoval v médiách označovaných ako dezinformačné (Zem & Vek, InfoVojna) a bol obviňovaný zo šírenia hoaxov či konšpirácií.

## Životopis
Ján Šafin sa narodil v roku 1967 v Sobranciach. Pochádza zo zemplínskej obce Jovsa, v Michalovskom okrese. Po ukončení stredoškolského štúdia a ukončení základnej vojenskej služby začal študovať na pravoslávnej bohosloveckej fakulte v Prešove, ktorá bola v tom čase súčasťou UPJŠ v Košiciach. Štúdium pravoslávnej teológie, ktoré dopĺňal aj štúdiom filozofie a dejín filozofie, ukončil v roku 1993. V svojej záverečnej práci sa venoval životu a filozofii významného ruského mysliteľa Vladimíra Soloviova. Na podnet svojho učiteľa  Alexandra Avenaria sa začal intenzívne venovať vedeckému výskumu v oblasti ruskej religióznej filozofie a titul PhD. získal v roku 2000 na Pravoslávnej bohosloveckej fakulte Prešovskej univerzity v Prešove. Na Pravoslávnej bohosloveckej fakulte dosiahol aj titul docent (2005) a profesor (2007). V rokoch 2011 až 2019 bol dekanom Pravoslávnej bohosloveckej fakulty Prešovskej univerzity v Prešove a do roku 2024 bol vedúcim Katedry cirkevných dejín a byzantológie.

## Dielo (výber)
Okrem ruskej filozofie sa venuje aj cirkevným a svetovým dejinám, dejinám miestnej pravoslávnej cirkvi, dejinám Chazarov, dejinám slobodomurárstva či otázke sofiológie, gnosticizmu a súčasného okultizmu.

;Výber
* *Východná otázka v kontexte globalizácie*, 2018 (2. vyd.)
* *Svetová východná otázka*, 2015
* *Po stopách rytierov Sofie*, 2017
* *Od Konštantína I. po Konštantína XI.: z dejín byzantského myslenia*, 2004
* *O ruskom byzantinizme, židovstvujúcich a vesternizácii Ruska*, 2008
* *Boh v ruskej filozofii*, 2015
* *Cyrilometodské dedičstvo a Európa*, 2014
* *Dejiny Brestlitovskej únie*, 2016 (spoluautor Miroslav Ščerbej)
* *Na cestách za božstvom*, 2012
* *Obrodenie okultizmu a jeho módy v kultúre*, 2023
* *Od Byzancie k Eurázii alebo Exodus do Orientu*, 2020
* *Spor o dedičstvo. Cyrilometodská misia medzi Východom a Západom*, 2012
* *Vladimír Solovjev a hľadanie večnosti*, 2015 (spoluautor Martina Kormošová)

## Referencie

Kategória:Osobnosti zo Sobraniec
Kategória:Slovenskí teológovia
Kategória:Pravoslávni teológovia
Kategória:Slovenskí byzantológovia
Kategória:Slovenskí vedeckí spisovatelia
Kategória:Slovenskí univerzitní profesori
Kategória:Slovenskí pravoslávni kňazi
Kategória:Konšpirační teoretici
Kategória:Vyučujúci na Pravoslávnej bohosloveckej fakulte Prešovskej univerzity v Prešove
Kategória:Dekani Pravoslávnej bohosloveckej fakulty Prešovskej univerzity v Prešove
Kategória:Absolventi Pravoslávnej bohosloveckej fakulty Prešovskej univerzity v Prešove
Vatikánsky zoznam filmov

V roku 1995, na „storočnicu kinematografie“, 100 rokov po tom, čo bratia Lumièrovci predstavili publiku svoj prvý film, zostavila vatikánska Pápežská rada pre sociálnu komunikáciu zoznam s názvom Niektoré dôležité filmy (taliansky: Alcuni film importanti). 45 filmov je rozdelených do troch kategórií – náboženstvo, hodnoty a umenie – pričom nie sú zoradené podľa dôležitosti. Rada si dala pozor, aby neoznačila filmy na zozname za „najlepšie“ alebo za najdôležitejšie a povedala: „(V zonzname) Nie sú zahrnuté všetky (filmy), ktoré si zaslúžia zmienku“. Zoznam bol distribuovaný ako súčasť informačného balíčka o oceňovaní filmov, ktorý bol zaslaný biskupským konferenciám v polovici októbra 1995.

## Náboženstvo
* *[[Andrei Rublev (film)|Andrei Rublev]]* (1966)
* *[[Babette's Feast]]* (1987)
* *[[Ben-Hur (1959 film)|Ben-Hur ]]*(1959)
* *[[The Flowers of St. Francis]]* (1950)
* *[[Francesco (1989 film)| Francesco]]* (1989)
* *[[The Gospel According to St. Matthew (film)|The Gospel According to St. Matthew]]* (1964)
* *[[Vie et Passion du Christ]]* (1903)
* *[[A Man for All Seasons (1966 film)|A Man for All Seasons]]* (1966)
* *[[The Mission (1986 film)|The Mission]]* (1986)
* *[[Monsieur Vincent]]* (1947)
* *[[Nazarin]]* (1959)
* *[[Ordet]]* (1955)
* *[[The Passion of Joan of Arc]]* (1928)
* *[[The Sacrifice (1986 film)|The Sacrifice]]* (1986)
* *[[Therese (film)|Thérèse]]* (1986)

## Hodnoty
* *[[Au Revoir les Enfants]]* (1987)
* *[[Bicycle Thieves]]* (1948)
* *[[The Burmese Harp (1956 film)|The Burmese Harp ]]* (1956)
* *[[Chariots of Fire]]* (1981)
* *[[Dekalog]]* (1989)
* *[[Dersu Uzala (1975 film)|Dersu Uzala ]]* (1975)
* *[[Gandhi (film)| Gandhi]]* (1982)
* *[[Intolerance (film)|Intolerance]]* (1916)
* *[[It's a Wonderful Life]]* (1946)
* *[[On the Waterfront]]* (1954)
* *[[Rome, Open City]]* (1945)
* *[[Schindler's List]]* (1993)
* *[[The Seventh Seal]]* (1957)
* *[[The Tree of Wooden Clogs]]* (1978)
* *[[Wild Strawberries (film)|Wild Strawberries]]* (1957)

## Umenie
* *[[2001: A Space Odyssey (film)|2001: A Space Odyssey]]* (1968)
* *[[8½]]* (1963)
* *[[Citizen Kane]]* (1941)
* *[[Fantasia (1940 film)|Fantasia]]* (1940)
* *[[La Grande Illusion|The Grand Illusion]]* (1937)
* *[[La Strada]]* (1954)
* *[[The Lavender Hill Mob]]* (1951)
* *[[The Leopard (1963 film)|The Leopard]]* (1963)
* *[[Little Women (1933 film)|Little Women]]* (1933)
* *[[Metropolis (1927 film)|Metropolis]]* (1927)
* *[[Modern Times (film)|Modern Times]]* (1936)
* *[[Napoléon (1927 film)|Napoléon]]* (1927)
* *[[Nosferatu, Eine Symphonie des Grauens|Nosferatu]]* (1922)
* *[[Stagecoach (1939 film)|Stagecoach]]* (1939)
* *[[The Wizard of Oz]]* (1939)

## Referencie

*  
* 

## Zdroj

Kategória:Vatikán
Kategória:Filmy
Zoznam hercov zvažovaných pre postavu Jamesa Bonda

**Toto je zoznam hercov, ktorí boli zvažovaní pre úlohu Jamesa Bonda**, oficiálne aj neoficiálne, ale nakoniec Bonda nestvárnili. Úplný zoznam hercov, ktorí skutočne stvárnili úlohu Jamesa Bonda v oficiálnych filmoch, nájdete v samostatnom zozname filmov o Jamesovi Bondovi.

## Zoznam kandidátov
Herci, o ktorých sa uvažovalo pre rolu Jamesa Bonda, ale neboli vybratí.

Timothy Dalton aj Pierce Brosnan boli spojení s úlohou Jamesa Bonda najmenej desať rokov predtým, ako ju nakoniec prevzali, ale z rôznych dôvodov vtedy odmietli.

Daltonovi bola prvýkrát ponúknutá rola v roku 1967 vo veku 21 rokov, no cítil sa, že je na túto rolu príliš mladý. Nakoniec túto úlohu prijal o 20 rokov neskôr v *[[James Bond: Dych života|Dych života]]*. Daltonovi bola táto rola opäť ponúknutá v roku 1979, ale ešte raz odmietol, ako dôvod uviedol nespokojnosť s réžiou Bondových filmov, ktoré sa podľa neho príliš spoliehali na vychytávky a vzorové zápletky.

Obaja herci Roger Moore a Timothy Dalton boli tiež oslovení, aby prevzali úlohu v ''V tajnej službe Jej veličenstva'', ale ani jeden z nich túto úlohu v tom čase neprijal, pretože nechceli byť vnímaní ako herci nahrádzajúci Seana Conneryho.

Pierce Brosnan bol pôvodne vybraný, aby stvárnil Bonda vo filme *Dych života*, ale musel sa stiahnuť kvôli jeho angažovanosti v televíznej šou *Remington Steele*. V dôsledku toho rola pripadla Daltonovi. Brosnan nakoniec debutoval ako James Bond vo filme *[[James Bond: Zlaté oko|Zlaté oko]]*.

## Referencie

## Externé odkazy
* Every James Bond Actor to Play the Role

## Zdroj

Kategória:James Bond zoznamy